Дигитален маркетинг: Тендеции и развитие през 2020 | SeoWebDesign\nДигитален маркетинг: Тендеции и развитие през 2020\nНачало » Дигитален маркетинг: Тендеции и развитие през 2020\nВече е началото на 2020 г. и можем да се ориентираме за последните маркетинг тенденции, които най-вероятно ще виждаме по-късно през годината. В тази статия ще представим в повече детайли тенденциите в дигиталния маркетинг, които ще влияят на бизнесите в страната.\nВъпреки че технологии, като изкуствения интелект и дата-маркетинг ще бъдат големи тенденции през 2020 г., по-големият фокус ще бъде върху хората, техните предпочитания и нужди.\nПрез 2020 г. определено ще се говори повече за клиента, като основен задвижващ фактор. Забелязва се голямо изместване на значението на думата маркетинг. Вече не означава само убеждаването на хора да купуват или работят с дадена компания. Приоритет се превърна създаването на отличен клиентски опит, който да накара хората да се завръщат обратно при компанията. По този начин, когато фокусът е поставен върху изграждането на позитивна бизнес култура и отлично обслужване, маркетингът се грижи и за изграждането на лоялност от страна на клиентите.\nРастежът на онлайн съдържанието даде на клиентите повече власт. Те вече не са пасивни, когато става въпрос за продуктите, които биха си закупили. Те се интересуват и проучват в детайли, преди да извършат покупка. Вече със сигурност не биха чакали рекламодателите да им кажат колко добър е даден продукт - вместо това, сами проучват характеристики, позитиви и негативи на стоките.\nЗатова е важно и да им дадете нещо повече от информация.\nКак да създадете приятно изживяване на клиентите си, когато пазаруват онлайн при вас? Отговорът се крие при тези 5 характеристики - ефикасност, удобство, информативност, приятелско отношение и лесно плащане онлайн. Всички тези неща клиентите ги ценят докато пазаруват и са готови да повторят поръчка и да се превърнат в лоялни клиенти, ако са доволни от процеса на покупката. Освен тях оценяват и още няколко други фактори, които са считани за част от традиционния маркетинг - модерната технология, персонализацията на уебсайта, лесната навигация, добрата търсачка, възможността за филтриране на продуктите, бранд имиджа и др. Така че има много неща, за които е нужно да помислите, когато стане въпрос за потребителско изживяване при онлайн покупка. Дори е нужно да поставите клиентския опит към цялостната маркетинг стратегия.\nСлед като споменахме, че приятелското отношение и ефикасността са основата на добрия клиентски опит, как да бъдем сигурни, че предлагаме именно това? Отговорът е в служителите. Повечето клиенти не биха обърнали сериозно внимание на бранд, чиито служители нямат познания или добро отношение към потенциални купувачи.\nСлужителите на една фирма могат да се възприемат като лицата на бранда, затова е необходимо да изградим добро ниво на комуникация между клиентите и персонала. За да се постигне това е важно да бъдем сигурни, че всеки служител познава и разбира ценностите на вашия бранд и има възможност да комуникира онлайн. Знае как да използва чатове, пощи, както и програми, като skype, viber и др.\nКолкото повече хората използват гласовото търсене и смарт телефоните, е в реда на нещата да си мислите, че писаното съдържание е по-важно от визуалното такова и дизайна.\nВъпреки че напредъкът на гласовите технологии определено дава своя ефект върху начина, по който създаваме съдържание, това не означава, че трябва да игнорираме визуалното съдържание.\nСпоред редица проучвания, повечето хора учат чрез визуално съдържание, а не чрез текст. Много компании инвестират в технологиите за визуално търсене все повече и повече.\nКартините и графиките са доста по-лесни за запаметяване сравнени с написания текст. Когато добавяме инфографики, снимки и картини към нашия текст, това го прави по-лесен за запомняне и по-атрактивен за читателите. Това се отнася с пълна сила за уебсайтовете и тяхното съдържание и снимки.\nВъзможността за повече събиране на данни, както и развитите технологии вече позволяват по-голяма персонализация и по-точни преценки за очакванията на клиентите към брандовете.\nДнешните купувачи дотолкова са затрупвани от всякакви маркетинг стратегии и съобщения, че започват да ги игнорират. Традиционните реклами губят своята ефективност, затова рекламодателите се възползват от персонализираните маркетинг съобщения, за да изградят истинска връзка между бранда и целевия си пазар.\nМаркетингът става все по-сложен и комплексен. За да е успешна една компания през 2020 г., тя трябва много ясно да може да отговори на въпроса „Защо е била създадена и каква стойност носи?“. Маркетинговите цели на един бизнес трябва да съответстват на общите цели на бизнеса.\nМаркетинговата трансформация е нужна, когато бизнесите трябва да се адаптират към нови ситуации без предварително изградена маркетинг стратегия. С маркетингова трансформация, която влияе основно на бизнес процедурите, компаниите ще могат да подобрят своя клиентски опит и обслужване, да подобрят репутацията на своя бранд и по този начин да подобрят и приходите си.\nБизнесите успяват да постигнат тези плюсове чрез комбинацията от събиране на данни, модерни технологии, изграждане на клиентски връзки и ангажирането на клиентите си онлайн, с добро съдържание.\nВашият маркетинг план определя целите и кои маркетинг тактики биха могли да подобрят връзката с вашите клиенти - като контент маркетинг, SEO оптимизация, имейл маркетинг, социални медии, реклама и офлайн маркетинг.\nВече споменахме гласовите търсения няколко пъти, затова няма да е изненада, че ги включваме в този списък. Гласовите търсения ще повлияят на това как брандовете създават съдържание и маркетират себе си онлайн. Все повече хора намират за по-удобно да не губят време в писане, а да говорят на телефоните и домашните си устройства, като Google home. Това неминуемо поражда разлики в съдържанието, което е потребно, защото говорейки, използваме различна реч, по-разговорна и по-подробна. Това поражда нуждата от малко по-различен тип съдържание, което да отговаря на гласовите заявки.\nИма статистики, които твърдят че 50% от търсенията през 2020 г. ще бъдат гласови. Макар да не знаем каква е точността на тази прогноза, определено можем да твърдим че гласовите заявки ще се повишат значително. Бизнесът със смарт говорители процъфтява, като една четвърт от домовете в САЩ вече използват подобни продукти - Google Home, Amazon Echo или други подобни.\nВъпреки че гласовите търсения носят известен вид препятствия, носят и нови възможности.\nАвтоматизация базирана на AI (Artificial Intelligence)\nВиждаме голям напредък през последните години, при компаниите, които започнаха да използват технологии с изкуствен интелект и автоматизация, за да подпомогнат маркетинг целите си.\nИзкуственият интелект е една от технологиите, които стоят зад гласовите заявки и смарт асистентите. Също така направиха възможни чатовете с ботове, които се използват все повече и повече в онлайн магазините.\nАвтоматизацията и изкуственият интелект ще помогнат не само за маркетинга на една компания, но и за изграждането на фантастичен клиентски опит.\nВсе пак е важно да запомним, че човешкият фактор е много важен в маркетинга, така че трябва да се намери баланс между автоматизацията и работата на истинските хора.\nМногото данни, подпомогнати от изкуствен интелект и прогнозните анализи, също позволяват на брандовете да научат повече за своите клиенти. Голямата персонализация на клиентския опит и маркетинг съобщенията работи в полза и на двете страни - и на потенциални клиенти и на компаниите. Така хората получават само информацията, от която наистина се интересуват.\nФокусът върху задържането на клиенти и изграждането на лоялност\nСпоред бизнеса клиентите, които се връщат са по-важни от новите клиенти. Проучвания показват, че да се привлекат нови клиенти е 5 пъти по-скъпо, отколкото да се запазят старите.\nЛоялните клиенти могат да повишат репутацията на бранда чрез мненията, които дават за своя опит сред семейството си и приятелите си. Доволните клиенти стават прекрасни рекламодатели за един бранд и това е възможност, която никоя фирма не трябва да изпуска.\nВидео на Живо (Video Streaming)\nСъвсем скоро започнаха да се използват видеата на живо и прогнозите са те да бъдат оценени на над 70 милиарда до 2021 г. Видеата на живо са много популярни сред младите хора и данните сочат, че те гледат живи видеа три пъти по-дълго отколкото гледат записани предварително.\nВидеото може да се използва и като начин за рекламиране на продукти. Когато елемента на живото предаване е добавен, хората се чувстват като част от излъчването, вместо просто да са пасивни зрители.\nВидеото на живо е чудесен начин да грабнете вниманието на публиката ви във Facebook или Instagram. Зрителите харесват видеата на живо, защото чувстват че могат да изпуснат ценна информация, която може да не могат да получат другаде, освен това може да бъдат и първите, които ще научат нещо ново.


Videojet 3430 | Videojet\nСистемата за лазерно маркиране Videojet 3430 в корпус със степен на защита IP65 дава възможност за по-високи скорости при маркиране в своя клас до 2000 символа в секунда. Изключително доброто качество на отпечатъка я прави идеална за системи с висока производителност, където се изисква точност на надписа на големи обеми бързодвижеща се продукция.\nОхлаждане на лазера Течно\nМаксимална скорост на печат 2000 символа в секунда\nМаксимална скорост на линиите 900 м/мин\nОчаквана продължителност на живот на лазерния генератор 35 000 часа\nДължина на вълната на лазера 10,3 мкм\nФокусно разстояние 125–200 мм (4,92–7,87 инча)\nМаксимална площ на маркиране 139 x 135 мм (5,47 x 5,31 инча)\nСтандартен вход-изход Вградени контакти\nСтандартен потребителски интерфейс Клавиатура мембранен тип\nДопълнителен потребителски интерфейс Преносим дистанционен мембранен тип\nИзползване на външен източник на въздух Не\nБлагодарение на лесната експолоатация операторът може да се съсредоточи върху производството, а не върху принтера.\nГолямото поле за маркиране дава възможност на лазера за по-дълго време за надписване на движещи се стоки с по-малки мощности.\nОптимизираният софтуер за управление изчислява най-ефективния метод за маркиране с неголяма скорост.\nМаркиране със скорост до 2 000 символа в секунда.\nМаксимална скорост на линиите – 900м/мин.\nДопълнителното време на напрекъсната работа повишава производителността и намалява загубите.\nКонструкцията на лазерната тръба предполага голям обем на газа, нейната система е оптимизирана за въздушно охлаждане, което увеличава живота й до повече от 35 000 часа.\nНа бутилиращи линии е възможна скорост на маркиране до 60 000 бутилки в час, ако надписите се нанасят върху етикети.\nУстройството в корпус със степен на защита IP65 с вътрешни вентилатори и система за водно охлаждане може да се използва в неблагоприятни условия с минимална честота на обслужване за удължаване на времето за безаварийна работа.\nМодерната конструкция гарантира добро качество на отпечатъка, независимо от сферите на приложение.\nУлеснено е включването на системата в други опаковъчни оборудвания.\nРазличните методи за пренасяне на лъча на опаковъчни или пакетиращи оборудвания за най-добро качество на отпечатъка и време на непрекъсната работа на системата.\nНяколко вида свързване за интегриране на лазерната система с множество различни системи за управление.\nОптимизирано управление на движението на лазера улеснява нанасянето на сложни маркировки (двуизмерни баркодове, голям обем информация и др.)\nХарактеристики принтера 3430\nОбласти применения лазерных систем маркировки


Просто съседи | EVA.bg\n„Хайде, че леля ти Милка е оставила вратата отворена и ни чака на кафе“, буди ме майка ми при една нощувка при нея по време на служебно пътуване. Леля Милка е съседката й на етажа, която предишния ден ни покани на кафе в 9.30. Сега обаче е малко след 8, но мама е станала в 6, извела е котарака си на сутрешна разходка, направила е палачинки. Нека да кажа, че мама е на 89, леля Милка е на 81, но забравя повече. Вчера, докато беше у дома, няколко пъти ме пита колко ще остана и като си тръгваше, живо се поинтересува кога си пътувам за София. Явно и сега е забравила в колко ни е поканила на кафе. Между другото, когато отбелязвам, че си е все същата спокойна и усмихната жена, която помня от детството си, леля Милка разказва как скоро се качила в такси и шофьорът кой знае защо започнал да разправя, че бил завършил механотехникум и там по български му преподавала една Йонкова... А като му рекла, че точно тя е тази Йонкова, човекът я погледнал и изпуснал едно красноречиво „ауууу...“\nЛеля Милка е оставила вратата си отворена, защото не чува звънеца. Не че ако е затворена, майка ми няма да влезе – всяка от тях държи по един резервен ключ у съседите за всякакъв случай, недай Боже.\nЛеля Милка е извадила най-красивия си сервиз, в чинийките на кафените чашки е сложила дантелени подложки. Отива да вдигне телефона, за който майка ми я информира, че звъни. Оказва се, че е Архангел Михаил днес и леля Милка има имен ден. Напомнила й го в 6 сутринта комшийката Валя, педантката, дето живее през улицата отсреща и държи да е първа във всичко. Като приема поредното благопожелание по телефона, леля Милка отива да извика чичо Любчо от третия етаж. След малко той пристига без бастун, галантно целува ръка на майка ми, която си е по пантофи и с домашния плетен елек, ръкува се с мен и ми казва, че вече не работи не защото не може, а защото хората нямат пари за адвокат.\nЧичо Любчо е на 88, преди три години загуби жена си, но все разправя, че отвреме навреме я вижда – я в кафенето, където всяка сутрин се среща с приятели, я в магазина, я в читалището, където продължава да пее в самодейния хор...\nОтклонява поканата да си вземе палачинка, защото бил закусил. Децата му донесли сутринта нещо пълно със сирене и снахата го задължила да го изяде... Баничка, подсказвам аз. Не, не, няма синоним, отвръща чичо Любчо, потраквайки с чене, докато все пак дъвче палачинката си.\nВ хода на раздумката ме съветва някак да огранича активността на майка си, която не спира да си гледа лозето. Виж, казва ми чичо Любчо, колко зле ми се отрази на мен падането от черешата и вече не мога да въртя мотиката. Майка ми енергично протестира – след като съм й забранила да шие гоблени заради очите, сега да седи със скръстени ръце ли! Ох, въздъхва чичо Любчо, никога не съм шил гоблени. И на моята реакция, че не е късно да започне, споделя, че си е купил самоучител по английски. Че защо английски, бе Любчо, вика майка, която току що е изпратила леля Милка пак да вдигне телефона, нали си учил немски в гимназията, идвай при мене да го опресниш! (Мама е учителка по немски – б.а.). Чичо Любчо обаче хитро присвива зелените си очи и вика ааа, Живке, английският е по-модерен. Стигаме до консенсус, че всеки език е богатство и леля Милка споменава колко много турски думи и изрази има в главата си още от дете. При което чичо Любчо разказва как, като ходили с леля Магда в Истанбул, поръчал в рибен ресторант „еки балък“, т.е. две риби. Еки балъклар, Любчо, поправя го майка ми, множествено число. Е, добре де, разбраха ме хората, докача се бившият окръжен съдия и довършва разказа си на турски, т.е. как разбрал колко минути ще се пекат рибите, колко струват заедно с гарнитурата и хляба...\nВ разговора по-натам става дума и за онзи германец Алцхаймер, дето им взема малко по малко акъла. Майка ми например цяла нощ не могла да се сети за фамилията на актрисата, дето роди бебе на Деян Донков. Кърджилова, казвам, а тя – да, бе, колко пъти си повтарях азбуката и хич не ми излезе на буквата к! Аз пък не мога да се сетя как беше името на Обама, плахо споделя нощните си терзания леля Милка. След което упреква чичо Любчо, че не е гласувал на изборите за президент и казва, че на балотажа ще трябва колективно да ходят, защото всеки глас е решаващ.\nСлушам ги и си мисля, че имат нещо, което аз нямам. И което засега може би не ми е важно, но от един момент нататък може да е единственото в свиващия се и опустяващ свят на старостта – съседите.\nСъс съседите си родителите ми се запознаха, нанасяйки се в новопостроена жилищна кооперация. Не всички станаха приятели, имаше и по-специални отношения. Но почти всички споделяха виното от новата реколта. Поливаха си цветята един на друг, като заминаваха на почивка. Прибираха си децата. Даваха си назаем захар или хляб, ако някой беше забравил да купи. Носеха си кой каквото е произвел в градината. Играеха на карти или на табла. Изпращаха поредния до гробищата, където останалите живи сега ходят заедно на Задушница. Децата им се обаждат по-често по телефона, отколкото наминават, внуците са им пръснати по света, разстоянията до малцината им останали приятели изглеждат все по-непреодолими. Но имат съседи. А с повечето от моите дори не се познаваме...


Срещу стената : Програмата : Интервюта : Бургас\n10 авг 11:25 Facebook\n17 юли 2008 текст Ирина Маринова снимки Нова тв\nСлед всички интервюта, които си дал, има ли нещо, което не са те питали, а винаги си искал да споделиш?\nОх, да ти кажа, странно ми е – имам чувството, че целият ми живот е на показ. Някои хора имат големи тайни и се притесняват да не би да излязат наяве, други имат малки тайни. Аз съм от тези с малките тайни, така че не се притеснявам, каквото и да се напише.\nТи много си пътувал, живял си на няколко континента – защо не остана там?\nНай-добрият ми приятел от детство сега живее в Нова Зеландия. Един път му казвам: Ти много обиколи, аз много обиколих, къде е най-хубаво? А той ми вика: “В Швейцария, ама ако говореха на български”, ха-ха. Човек си тежи на мястото.\nА защо се занимаваш тъкмо с телевизия?\nТелевизията е голямата ми любов.\nНо казваш, че с телевизия не се правят пари.\nТова, което ще кажа, не е моя сентенция, но много вярвам в нея: Намери нещо, което обичаш да правиш, после ще намериш начин да правиш пари от него! Сега, аз имам пари – ям бял хляб и свински пържоли, карам кола, ха-ха. Да, не мога да си позволя суперскъпи неща, но по-често си мисля не дали ги искам, а дали ми трябват.\nКое е най-хубавото в телевизията?\nКогато започва ново предаване. Нищо не може да се сравни със суматохата около цялото нещо – от парчето хартия до излизането на екран. А иначе най-голямата ми любов в телевизията се оказва Сделка или не.\nСега ще загубиш ли тази любов? Знам, че договорът на предаването изтича.\nНадявам се, че не. Ще има нов продуцент, за водещ не знам. Но не вярвам да се спре един такъв добър формат.\nА новото предаване?\nДупка в стената е най-голямото предизвикателство за изпълнителния продуцент! Нова тв осигурява финансирането, лиценза и т.н., но изпълнителният продуцент SIA не може да поеме отговорност и затова има един човек, който е отговорен за всичко.\nИ това си ти?\nАз съм. Това е голямо предизвикателство. Аз ще поема отговорността, ако предаването е неуспешно.\nКакво прави водещият в Дупка в стената?\nЗабавлява се, както винаги. Аз не знам някой водещ да има работа, ха-ха. Предаването е зверска забава, адски различно. Няма драма ще спечели ли участникът пари. Просто, ако спечели – ОК, ако не – все тая.\nКакви ще са участниците?\nВ заснетите предавания решихме като най-лесен вариант – да вземем познати лица за начало. Но после ще са всякакви.\nКакво си помисли, като го видя за първи път?\nПритесних се от едно-единствено нещо – възможно ли е това предаване да има продължителност. Защото регламентът е един и същ – човекът стои срещу стената, зад него е басейнът, стената се приближава с изрязана форма и той трябва да се промуши?– и пада или не. Но се оказа адски забавно и мисля, че има бъдеще. Самите участници в тези костюми са побъркващо смешни. Аз самият се разсейвам – наисти-\nна всичко се вижда, даже си мисля, че слагат чорапи мъжете, за да понадуят, ха-ха-ха.\nВ цялата история на предаването – две несериозни.\nКой от сниманите епизоди на Дупка в стената ти стана любим?\nВсеки е суперсмешен. Аз паднах, като го пробвах сам, а беше много проста формата – разкрачено човече. Но се забих в стената – хич не уцелих. Най-смешното е физиономията на човека, като види стената – невъобразимо е (показва смешна мимика – бел. авт). А, възхитих се и на Любо Ганев. Защото е наистина огромен и беше много весело това предаване и падането. Това шоу няма разговор – просто действието е забавно.\nИмаш ли телевизионен гаф, от който те е срам?\nИмал съм случаи, когато умишлено правя гафове, и ми казват – “айде да го повторим”, а аз отговарям: “Не, не, оставете го да ни покажат в Господари на ефира!”. Но преди много време правех едно предаване в Центрум груп – беше ми първият опит като самостоятелен продуцент и водещ. И ми беше трудно да го гледам?– топка в корема и ужас от отвратителната картинка. Което говори, че не съм направил добър продукт. Но в Сделката съм си аз. В Сблъсък ролята много ми допадаше, но беше роля. В новите предавания обаче съм си аз.\nКазваш, че искаш да правиш шоу като на Джери Спрингър...\nДа, но не като руското Окна. Там е по действителни случаи, но с подставени лица. Искам истинско предаване. С истински брутални истории. Но у нас това не може да се случи, защото сме малка държава и хората, които участват, всички след това ще ги познават.


9 май 2020 | 21:36\nПремиерът Бойко Борисов отново коментира изпадналия в немилост финансов благодетел на Левски Васил Божков, който се намира в Дубай, след като му бяха повдигнати 11 обвинения у нас. Вчера Божков даде пространно интервю от ОАЕ, като в него назова управлението на България "хунта", а лично Борисов - "общото между мутрите от 90-те и днес".\n"За времето, в което съм изпълнявал длъжността главен секретар на МВР – не влизам в обяснителния режим на обвиняеми", отсече Борисов, цитиран от bTV.\nТой коментира и поставеният от Божков въпрос за изчисляването на данъците, които "Национална лотария" дължи. Според думите на хазартния бос в управляващата партия ГЕРБ и правителството са били наясно с изчисляването им и призова за оставка на финансовия министър Владислав Горанов.\n"Темата с неверните твърдения на обвиняемия Божков приключи вчера с коментарите на министъра на финансите Владислав Горанов и на председателя на Комисията по бюджет и финанси в Народното събрание – Менда Стоянова", каза Борисов.


Има ли специални оферти за полети до от Бишкек, на eSky.bg?\nМога ли да закупя застраховка, по време на резервиране на полет до от Бишкек?\nМога ли да закупя хотелско настаняване, по време на резервиране на полет до от Бишкек?\nКои авиакомпании летят до от Бишкек?\nНа eSky.bg ще намерите оферти за полети до от Бишкек, не само на нискотарифни авиокомпании, но и на конвенционални, специализирани във високи стандарти на обслужване.\nЕвтини полети до Киргизстан Евтини полети от Киргизстан Евтини полети до Ош Евтини полети от Ош Евтини полети до Дарамсала Евтини полети от Дарамсала\nЕвтини полети до Сен Пиер и Микелон Евтини полети от Сен Пиер и Микелон Евтини полети до Пиза Галилео Галилей Евтини полети от Пиза Галилео Галилей


378 Изгледи декември 20, 2021 Няма коментари.\tКилерче, Култура, Пазарджик Stefka Vencheva\nНа 20-ти декември Православната църква почита паметта на св. Игнатий Богоносец – един от най-добрите ученици на св. апостол Йоан Богослов. Свети Игнатий Богоносец по предание е същото онова дете, което Господ взел на ръце при Себе Си и което посочил на апостолите, като казал: „ако се не обърнете и не станете като деца, няма да влезете в царството небесно“. Той бил ръкоположен от свети апостол Петър за Антиохийски епископ, където проповядвал Христа. Завършил живота си мъченически в Рим, където бил хвърлен на лъвовете, по заповед на римския император Траян, в началото на ІІ в.


Кукленският манастир „Свети Козма и Дамян“ - „Свети Врач“.\nМалко каре балкански рай...\n12 May 08 | Забележителности\n“Манастирът е по-стар от Бачковския”, така ме посреща бъдещ монах, послушник в манастира “Св.Св. Козма и Дамян” близо до село Куклен. Малко е странно божи човек да те посрещне с подобна реплика. Да няма завист в думите му или иска манастирът, в който се намира той да изпъкне пред Бачковския. Нали все за Бога са строени и нали все на Него служат, какво е значението кой е по-стар и кой по-голям, при кой ходят повече туристи и за кой правят повече документални филми. Наистина я няма суматохата, която се вижда около най-известните ни манастири, макар и този също да не е от най-малките и най безизвестните. Дори притегателен стимул за туристи е и лечебното аязмо. Въпреки лошото впечатление в началото, оставайки малко сам в свещеното пространство, усетих духа на висшата сила.\nОсновно правило за мен е да мога да се потопя максимално бързо в атмосферата на всяко ново място, което посетя. Не искам да го разбирам, да го отчитам с очи и анализирам с главата си, затова си има време и то най-малко е, когато се намирам там. Един поп и трима монаси, съвсем малка заплата от Светия синод, натурално стопанство, градинка с домати, грижливо отгледани цветя, картофи на поляна извън манастира. Aко мога да окачествя атмосферата по някакъв начин, бих използвал само думата – спокойствие.\nОт btourism.com ви препоръчваме да отидете през някой делничен ден, когато единствената кръчма, между аязмото и самия манастир, не работи, когато няма хора с мигащи фотоапарати и можеш напълно да се отдадеш на единствената логична реакция на подобно място – да седнеш и да влезеш с усмивка в безвремието на манастира. Макар и да влизам в противоречие с увода си, наистина мястото е “над”... Над битови проблеми за университетски такси и учебници за децата, над проблема за Бургас-Александруполис и руската инвазия на пазара с петрол и ядрена енергетика. На манастира не му пука за Юшченко и Янукович.\nОткъснато място в безвремие, а единствен основен принцип е хармонията. Хармония с Господ и природа. Хората му викат и “Св. Врач”, не е само заради лечебното аязмо, още от създаването си в началото на 16 век в него са се лекували психично болни. Още стоят веригите в църквата, с които са завързвали болните. Самото тежко желязо, обвиващо китки и ходила, всява респект, символ на покорение и смирение пред божията воля. За да получиш трябва да дадеш. Макар че не е ясно в случая дали божествата не прекланят пред волята на човека, лекувайки с висше “болни” хора. До църквата в манастира има гроб, турски гроб. Действието се развива през 18 век, управителят на Пловдив, турчин мюсюлманин, подхранван от последна надежда, се обръща към лечебния манастир да излекува сина му от нелечима болест. Чудото се случва и управителят зарекъл там да го копат, това му е дължимата сума по клинична пътека. Мястото никога не е закачано от мюсюлмани, поради уважение към гроба му.\nАязмо, богата история, спокойствие, малко мистика, противоборство с гръцки свещеници, дом за богомили, това не са единствените причини да посетите “Св. Врач”, основателна причина е и самото село до него – Куклен. Куклен,\nв който живеят българи, цигани, турци, арменци и евреи. Изкачвайки се по черния път за манастира, вие виждате отгоре как в селото стърчат църквата и джамията и се извисяват над къщите. Малка балканска идилия, без масови гробове и спорна история кой кого е прецакал. Цялото население излиза да посрещне Гергьовден и Рамазан. Там децата се раждат двуезични – български и турски, а за тези, които са по-надарени, циганският се пада трети. Ако искате да усетите атмосферата на балканско, иначе почти невъзможно, разбирателство в съчетание с религиозно пречистване, умивайки се в аязмото, посетете село Куклен по време на голям религиозен празник – ние ви препоръчваме Великден. Има бърз и на кратки интервали транспорт до Пловдив и Асеновград. Самото село е по средата – на около 12 километра от двата града – и може да се приберете още на същия ден. Не ви обещаваме преживявания без цинични ситуации, обещаваме ви истинност.


forum.lex.bg • Виж темата - чл. 216 от НПК унищожи или повреди\nОкончателно: Строителството на небостъргача „Златен век“ може да продължи\nИлчовски говори 3 часа в прокуратурата за рекет и корупция\nПроф. Янаки Стоилов: Има опасност да попаднем в период на конституционна инфлация\nВАС пита съда в Люксембург заради теча на данни от НАП, спират всички дела за вреди\nЛозан Панов обжалва и втория отказ на ВСС да образува дисциплинарка срещу Георги Ушев\nМомиче осъди общината за 30 000 лева след пропадане в необезопасена шахта\nДата и час: 17 Май 2021, 07:08 • Часовете са според зоната UTC + 2 часа [ DST ]\nчл. 216 от НПК унищожи или повреди\nот milenacvetkova » 03 Юли 2018, 18:53\nЗдравейте. Имам подадена Жалба до Районна прокуратура за извършено престъпление по чл. 216 ал.1 от НПК/повреждане на лаково покритие на автомобил-т.е. целия автомобил умишлено е надран с остър предмет/свалено лаково покритие/. Срещу автомобила има монтирана камера, като надежди ми бяха да бъдат свалени сведения от нея.\nПрокуратурата прави разследване чрез районен полицай.\n1. Излезе Постановление на РП- в което се което потвърждаван наличието на камерата, но не става ясно искана ли е тя, даден ли е достъп до камерата или не. Посочват че са свалени сведения от собственика който казва че на камера липсва паркиран такъв автомобил.\nС оглед на това РП заключва:\n- че не са събрани данни по смисъла на чл. 211 НПК"Чл. 211. (1) Достатъчно данни за образуване на досъдебно производство са налице, когато може да се направи основателно предположение, че е извършено престъпление."\n-Уврежданията не са съставомерни по смисъла на чл. 216 ал.1 от НК- Който унищожи или повреди противозаконно чужда движима или недвижима вещ, се наказва с лишаване от свобода до пет години.\n-деянието се очертава като граждански деликат по смисъла на чл.45 ЗЗД\nПрекратяват преписката на основание чл.24 ал.1 т.1 НПК/деянието не е престъпление/ и на основание чл.199 и чл.213 НПК\n2. Обжалвах това решение пред ОП-излезе Постановление, което отмени постановлението на РП за отказ да се образува наказателно п-во.\n3. На основание чл.199-201 от НПК, Апелативна прокуратура, отменя Постановлението на ОКръжна и оставя в сила Постановлението на РАЙОННА, като се мотивира с това, че\nПОВРЕЖДАНЕТО трябва да е такова, че вещта трябва да е така увредена че същата да е негодна за използване.\nТърсих в преходните и заключителните разпоредби на НПК "ПОВРЕЖДАНЕ", но определение там няма.\nНамерих в интернет "Повреждането представлява такова засягане на субстанцията или структурата на вещта, при което временно или частично се отнема възможността тя да се използва пълноценно съобразно нейното нормално (първоначално) предназначение."\nВЪПРОСИТЕ СА МИ:\nЗащо следва да се съглася с такова определение наложено не в Нормативния акт, а някакво становище, което няма гаранция за всеобхватност? Като в чл. 216 от НПК казват унищожи или повреди ...в смисъл че ако законотвореца е имал предвид под "Повреди"-това да е трайно т.е. трайната повреда е унищожаване, няма да е повреждане. След като в преходните и заключителни разпоредби липсва трактовка на ПОВРЕЖДАНЕ, не може да се счита че повредата трябва да е такава че вещта да не е годна за позлване. Поне според мен!?!?\n2. Как е възможно подобно деяние да не е престъпление- да разбирам ли че ако някой тръгне и дере с нож наред автомобили и им сваля лаково покритие, то това няма да е престъпление т.к. е нарушен естетическия вид на автомобила, а автомобила се движи? Нормално ли е това, някак си не мога да се съглася? В случай че вратата е надупчена цялата, това да не е престъпление, т.к. вещата остава годна за ползване?\nИли чисто нов автомобил да бъде издран от...до.... и накрая някой просто защото му е скимнало да го дере или да реши да си затъпи ножа в/у автомобила -това не е ли престъпление?\n3. Мога ли да обжалвам ПОСТАНОВЛЕНИЕТО на Апелативен съд-в него не е написано в какъв срок и пред кого може да се обжалва?!?\n4. В постановлението на РП е написано че това е деликат по смисъла на чл.45 от ЗЗД "Чл. 45. Всеки е длъжен да поправи вредите, които виновно е причинил другиму. Във всички случаи на непозволено увреждане вината се предполага до доказване на противното.' ?\nВъзможно ли е да пусна Жалба по този чл. 45 от ЗЗД, пред кого? Още повече че извършителя не е известен? След като не е известен какъв е този граждански иск. Къде е ролята на държавата, да накава извършителите на престъпни деяние, в случай че това не е престъпление?\nОЩЕ МАЛКО ИНФОРМАЦИЯ:\nАвтомобила беше надран през м.02.2018г. Според мен органите на полицията не са изискали камерата , не са си свършили работата по начина по които трябва да си я свършат и заради това в момента шикалкавят с тези ПОСТАНОВЛЕНИЕ. С първото Постановление на Районна прокуратура се опитаха да ме заблудят че такъв автомобил не е имало паркиран на това място. След като обжалвах и поисках записите за да видя с очите си че не е имало, т.к. бях на 100% сигурна че това не е е възможно/в действителност автомобила беше паркиран там/, измислиха с Постановлението на ОП/окръжна/, че връщат делото до изясняване на фактите. Предполагам, че полицаите не са свършили всичко както трябва-камера не е изискана и прочие, АПЕЛАТИВНА Прокуратура е сезирана от Районна, за да прикрие действията на прокурора който не е наредил камерата да се изисква.\nСмятам, че деянието е умишлено и е редно извършителя да си изтърпи наказанието. Много често извършителите на подобни деяния се надяват че ще останат ненаказани и ОБИКНОВЕНО -ДА, те остават ненаказани.......\nНепредприемането на действия на ОРГАНИТЕ мотивира подобен вид саморазправи. ФАКТ!\nМоля за коментар и отговор и предварително благодаря на тези от Вас, които ще се включат.\nРегистриран на: 15 Яну 2018, 21:57\nRe: чл. 216 от НПК унищожи или повреди\nот ivan_lawyer » 04 Юли 2018, 05:32\nЗа съжаление е това положението.\nЕдно, че така се случват нещата, друго, че нямат пари за провеждане на разследване, трето и четвърто, че нямат желание.\nТрябва ги застопорите жалба отказ прокуратурата един вид. Това е своеобразен успех един вид.\nНо защо не проведете частно гражданско разследване случая. Аз базирам всичко на гражданско-правният ред, един вид. Но пък и прокурорите не са прави. Директно, с препис до Главният прокурор. Преоблечете наново документите, така да се каже, огледайте ги и ги пуснете до по-висша инстанция.\nот milenacvetkova » 04 Юли 2018, 23:46\nКак се завежда частно гражданско дело? С жалба пред Районен съд?Каква е таксата? Ще ползват ли сведенията свалени от полицията до този момент? Ще се разбере ли камерата дали е изискана?\nот ivanov_p » 05 Юли 2018, 09:42\nАбе тези дни закъсах с корема, някой да знае как да си извадя апандицита?\nот ivan_lawyer » 05 Юли 2018, 10:03\nТо е един вид обикновено гражданско дело.\nИскате доказване на действието на другата страна и така.\nДоказвайки деянието, то имате право и на обезщетение.\nВече съдията да преценява-но все пак го напечатайте на принтер, не на ръчна жалба.\nот gridiron » 05 Юли 2018, 13:15\nНякой да му надращи неговата кола, за да видим дали неговите колеги ще бъдат такива хаймани ,безотговорни\nС тях трябва да бъдем "с вълците по вълчи"\nРегистриран на: 10 Ное 2013, 21:28\nот milenacvetkova » 05 Юли 2018, 18:31\nИзвършителя не е известен, затова се чудя за това ГРАЖДАНСКО ДЕЛО. То не следва ли да бъде срещу известен извършител. Има камера в района, но вероятно полицаите или прокурора не са я изискали/смятам че там са се издънили, защото бяха написали че са свалили сведения от камерата, но там не е имало паркиран такъв автомобил. Изпратих им отговор, че не съм съгласна, че на 100% има и в такъв случай искам да видя и аз записа/. Тогава се опитаха да прекратят производството. Обжалвах пред Окръжна. Окръжна го върна за до-разглеждане. От Районна съм пуснали до Апелативна прок. и от там го прекратиха.\nот milenacvetkova » 05 Юли 2018, 18:33\nivan_lawyer написа: То е един вид обикновено гражданско дело.\nИзвършителя не е известен, затова се чудя за това ГРАЖДАНСКО ДЕЛО. То не следва ли да бъде срещу известен извършител? Има камера в района, но вероятно полицаите или прокурора не са я изискали/смятам че там са се издънили, защото бяха написали че са свалили сведения от камерата, но там не е имало паркиран такъв автомобил. Изпратих им отговор, че не съм съгласна, че на 100% има и в такъв случай искам да видя и аз записа/. Тогава се опитаха от РП да прекратят производството. Обжалвах пред Окръжна/ОП/. Окръжна го върна за до-разглеждане. От Районна съм пуснали до Апелативна прок. и от там го прекратиха.\nот marek972 » 05 Юли 2018, 23:43\nivanov_p написа: Абе тези дни закъсах с корема, някой да знае как да си извадя апандицита?\n"питащата" не те разбра май\nРегистриран на: 07 Апр 2008, 13:34\nот ufijd » 06 Юли 2018, 08:30\nчл.216, ал.1 от НПК???\nРегистриран на: 22 Май 2006, 14:41\nот ivan_lawyer » 06 Юли 2018, 12:50\nПравят ти пинг-понг, един вид.\nСлучаят не е маловажен, но това е положението един вид.\nПросто толкова си могат. Трябва да имате поне имената на извършителя, за да го направите на обикновено гражданско дело, не на прокурор.